b'\n_START_ARTICLE_\nJohn Munsterhjelm\n_START_PARAGRAPH_\nJohan Hjalmar (John) Munsterhjelm (11. joulukuuta 1879 Tuulos \xe2\x80\x93 16. elokuuta 1925) oli suomalainen kuvanveist\xc3\xa4j\xc3\xa4.\n_START_SECTION_\nEl\xc3\xa4m\xc3\xa4 ja teot\n_START_PARAGRAPH_\nMunsterhjelmin vanhemmat olivat taidemaalari Magnus Hjalmar Munsterhjelm ja Olga Mathilda Tanninen. H\xc3\xa4n k\xc3\xa4vi polyteknisen opiston ja opiskeli Saksassa Kunstgewerbemuseumschulessa Berliiniss\xc3\xa4 1902\xe2\x80\x931903 sek\xc3\xa4 Tanskassa Kuninkaallisessa kuvaamataidekorkeakoulussa Charlottenburgissa 1904\xe2\x80\x931907. Munsterhjelm asui Saksassa vuosina 1902\xe2\x80\x931911._NEWLINE_Munsterhjelm teki useita marmori- ja pronssiveistoksia tunnetuista henkil\xc3\xb6ist\xc3\xa4 (Jean Sibelius, Hjalmar Munsterhjelm, Adolf Paul,  R. A. Wrede, Fr. Saltzman, Walter Runeberg, Larin Ky\xc3\xb6sti). H\xc3\xa4n teki my\xc3\xb6s 22 Suomen sis\xc3\xa4llissodan valkoisten sankaripatsasta (muun muassa Kokkolaan, Lokalahdelle ja Joensuuhun), useita hautapatsaita ja lis\xc3\xa4ksi Munsterhjelm suunnitteli mitaleita sek\xc3\xa4 maalasi my\xc3\xb6s muotokuvia. Munsterhjelm k\xc3\xa4ytti ensimm\xc3\xa4isen\xc3\xa4 Suomessa keinotekoista graniittia patsaiden materiaalina._NEWLINE__NEWLINE_\xc2\xbbKauppatorin puoleisen p\xc3\xa4\xc3\xa4k\xc3\xa4yt\xc3\xa4v\xc3\xa4n molemmin puolin seisoo, noin 3 metrin korkuista veistokuvaa. He kuvaavat ty\xc3\xb6t\xc3\xa4 tai paremmin lepoa ty\xc3\xb6n j\xc3\xa4lkeen. Mies ja nainen; sepp\xc3\xa4 ja puutarhassa ty\xc3\xb6skennellyt nainen, seisovat siin\xc3\xa4 rauhallisina, ehk\xc3\xa4 ajatellen osaansa. Niiden luoja, John Munsterhjelm, on teht\xc3\xa4v\xc3\xa4ss\xc3\xa4\xc3\xa4n hyvin onnistunut. Se koristeellinen tyyli, mik\xc3\xa4 niiss\xc3\xa4 on, jo her\xc3\xa4tt\xc3\xa4\xc3\xa4 huomiota yksinkertaisilla "kubistisilla" pinnoilla, saavuttaen kuitenkin ne muodot, miss\xc3\xa4 on pysytt\xc3\xa4v\xc3\xa4. Siis tekotapa on kerrassaan osuttu. Hakkausty\xc3\xb6n harmaaseen kiveen on kiitosta ansaitsevalla tavalla suorittanut Myntin kivilouhimo t\xc3\xa4\xc3\xa4ll\xc3\xa4.\xe2\x80\x93 Eero Nelimarkka\xc2\xbb'